b'\n_START_ARTICLE_\nSC Blues\n_START_PARAGRAPH_\nSC Blues on jyv\xc3\xa4skyl\xc3\xa4l\xc3\xa4inen salibandyn erikoisseura. Yhdistyksen varsinainen toiminta p\xc3\xa4\xc3\xa4ttyi kauteen 2007-2008, jonka j\xc3\xa4lkeen seuran salibandyjoukkueet siirtyiv\xc3\xa4t FC Vaajakosken alaisuuteen. Kaudella 2008-2009 seura jatkoi kuitenkin viel\xc3\xa4 salibandyn seniorisarjoissa._NEWLINE_Bluesin miesten edustusjoukkue pelasi parhaimmillaan salibandyn 1. divisioonassa. Kauden 2006-2007 p\xc3\xa4\xc3\xa4tteeksi joukkue tavoitteli jopa nousua mestaruussarjaan, mutta t\xc3\xa4m\xc3\xa4 ei onnistunut. Seuraavalla kaudella joukkue putosi 2. divisioonaan, jossa se jatkaa FCV-nimisen\xc3\xa4 edelleen._NEWLINE_Seuran juniorijoukkueille kertyi my\xc3\xb6s aikanaan menestyst\xc3\xa4. Ne saavuttivat useampiakin SM-mitaleita.'